**Izziņa par atzinumos sniegtajiem iebildumiem par** **Ministru kabineta noteikumu projektu "Noteikumi par uzņēmējdarbības riska valsts nodevu 2020. gadā"**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Nav. | | | | |

**Informācija par starpministriju (starpinstitūciju) sanāksmi vai elektronisko saskaņošanu**

Datums: 2019. gada 27. novembris (elektroniskā saskaņošana)

Saskaņošanas dalībnieki: Finanšu ministrija, Labklājības ministrija, Latvijas Brīvo arodbiedrību savienība, Latvijas Darba devēju konfederācija, Latvijas Tirdzniecības un rūpniecības kamera.

Saskaņošanas dalībnieki izskatīja šādu

ministriju (citu institūciju) iebildumus: Finanšu ministrija.

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | Latvijas Tirdzniecības un rūpniecības kamera. |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Noteikumu projekta 5. punkts:  Lai apmierinātu darbinieku prasījumus, Valsts kase katru mēnesi līdz piecpadsmitajam un divdesmit piektajam datumam, kā arī saimnieciskā gada pēdējā dienā Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā pašu ieņēmumos ieskaita valsts nodevas daļu – 62,6 % no attiecīgajā periodā valsts budžetā saņemto valsts nodevas faktisko ieņēmumu summas, nepārsniedzot likuma "Par valsts budžetu 2020. gadam" 2. pielikumā noteikto apjomu. | **Finanšu ministrija**  Noteikumu projektā ietvertās normas paredz veikt darbības ārpus valsts pārvaldes iestādes darba laika. Kā arī, ņemot vērā, ka 06.04.00 apakšprogrammā jau sākotnējā budžetā ir plānota atlikuma izmantošana, skatoties kā piemēru 2019. gadu, resursu ir pietiekami, lai segtu izdevumus arī, ja valsts nodevas ieņēmumu sadale tiek veikta vienu reizi mēnesī, īpaši, ja tiek pārskaitīti visi iekasētie ieņēmumi atbilstoši noteiktajam ierobežojumam, nevis 62,6%.  Finanšu ministrija lūdz izteikt noteikumu projekta 5. punktu šādā redakcijā:  5. Valsts kase katru mēnesi līdz divdesmit piektajam datumam, kā arī līdz 2020. gada 29. decembrim iekasētos valsts nodevas ieņēmumus ieskaita Tieslietu ministrijas pamatbudžeta apakšprogrammas 06.04.00 “Darbinieku prasījumu garantiju fonds” kontā pašu ieņēmumos, nepārsniedzot likuma "Par valsts budžetu 2020. gadam" 2. pielikumā noteiktās valsts nodevas iemaksājamās daļas apjomu. | **Panākta vienošanās elektroniskajā saskaņošanā**  Finanšu ministrijas iebildums par noteikumu projekta 5.  un 6. punkta redakciju tika ņemts vērā ar vienu precizējumu, 5. punktā atstājot spēkā, ka URVN iemaksa notiek divas reizes mēnesī.  Finanšu ministrijas iebildums ir noteikumu projekta 5. punkta redakcijā, nosakot, ka Valsts kase katru mēnesi valsts nodevas ieņēmumus ieskaita Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" konta pašu ieņēmumos vienu reizi mēnesī. Tomēr šīs izmaiņas nevar tikt ņemtas vērā, jo Valsts kasei veicot valsts nodevas ieņēmumu sadali tikai vienu reizi mēnesī, pastāv iespēja, ka resursi, tas jo īpaši attiecas uz gada sākumu, var būt nepietiekami, lai segtu izdevumus, kas nepieciešami, lai nodrošinātu darbinieku aizsardzību viņu darba devēju maksātnespējas gadījumā, kā arī nodrošinātu 2008. gada 22. oktobra Eiropas Parlamenta un Padomes Direktīvā 2008/94/EK "Par darba ņēmēju aizsardzību to darba devēja maksātnespējas gadījumā" ietverto prasību izpildi. | *Atbilstoši precizēts noteikumu projekta 5. punkts:*  Valsts kase katru mēnesi līdz piecpadsmitajam un divdesmit piektajam datumam, kā arī līdz 2020. gada 29. decembrim iekasētos valsts nodevas ieņēmumus ieskaita Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā pašu ieņēmumos, nepārsniedzot likuma "Par valsts budžetu 2020. gadam" 2. pielikumā noteiktās valsts nodevas iemaksājamās daļas apjomu. |
| 2. | Noteikumu projekta 6. punkts:  Valsts nodevas ieņēmumus, kas 2020. gadā iekasēti vairāk par likumā par valsts budžetu kārtējam gadam plānoto apjomu, Valsts kase saimnieciskā gada pēdējā darba dienā ieskaita Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā pašu ieņēmumos. | **Finanšu ministrija**  Noteikumu projektā ietvertās normas paredz veikt darbības ārpus valsts pārvaldes iestādes darba laika.  Līdz ar to Finanšu ministrija lūdz noteikumu projekta 6. punktu izteikt šādā redakcijā:  Valsts nodevas ieņēmumus, kas iekasēti līdz 2020. gada 30. decembra plkst.12:00 vairāk par likuma "Par valsts budžetu 2020. gadam" 2. pielikumā plānoto apjomu, Valsts kase saimnieciskā gada pēdējā darba dienā ieskaita Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā pašu ieņēmumos. | **Iebildums ņemts vērā.** | *Atbilstoši precizēts noteikumu projekta 6. punkts:*  Valsts nodevas ieņēmumus, kas iekasēti līdz 2020. gada 30. decembra plkst. 12.00 vairāk par likuma "Par valsts budžetu 2020. gadam" 2. pielikumā plānoto apjomu, Valsts kase saimnieciskā gada pēdējā darba dienā ieskaita Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā pašu ieņēmumos. |
| 3. | Anotācijas I sadaļas 2. punkts | **Finanšu ministrija**  Lūdzam precizēt anotācijas I sadaļas 2. punkta iepriekšpēdējo rindkopu (5. lpp.), jo Ministru kabineta 2010. gada 28. decembra noteikumi Nr.1220 "Asignējumu piešķiršanas un izpildes kārtība" nosaka, ka pēc attiecīgās programmas (apakšprogrammas) līdzekļu atlikuma ieplānošanas budžetā, finansējums nevis tiek ieskaitīts izdevumos, bet tiek veikta programmas (apakšprogrammas) līdzekļu atlikuma pārgrāmatošana uz valsts pamatbudžeta izdevumu kontu, piemērojot atbilstošo finansēšanas klasifikācijas kodu, tādēļ nepieciešams aizstāt vārdu "izdevumos" ar vārdiem "izdevumu segšanai". | **Iebildums ņemts vērā.** | *Anotācija precizēta šādā redakcijā:*  [..] no iepriekšējo gadu atlikuma tiks ieskaitīts finansējums 1338 *euro* mēnesī (16 052 *euro* gadā) valsts pamatbudžeta apakšprogrammas 06.05.00 "Maksātnespējas procesa izmaksas" izdevumu segšanai. |
| 4. | Anotācijas III sadaļas 8. punkts | **Finanšu ministrija**  Vienlaikus vēršam uzmanību, ka 2019. gada 14. novembrī Saeimā 2. lasījumā ir pieņemts likums "Par valsts budžetu 2020.gadam", līdz ar to lūdzam noteikumu projekta anotācijas  III sadaļas 8.punktā precizēt sniegto informāciju:  Ministru kabinets 2019. gada 11. oktobrī (protokols Nr. 47 6. § 1. punkts) atbalstīja likumprojektu "Par valsts budžetu 2020. gadam", kurā ir paredzēts šāds URVN sadalījums:  1. Tieslietu ministrijas apakšprogrammā "Darbinieku prasījumu garantiju fonds" maksas pakalpojumos un citos pašu ieņēmumos iemaksājamā daļa – 1 911 678 *euro* apmērā;  2. Valsts pamatbudžeta nenodokļu ieņēmumos iemaksājamā uzņēmējdarbības riska valsts nodeva – 1 139 348 *euro* apmērā.  Minētajā likumprojektā finansējums Tieslietu ministrijas budžeta apakšprogrammās 06.04.00 "Darbinieku prasījumu garantiju fonds" un 06.05.00 "Maksātnespējas procesa izmaksas" paredzēts šādā apmērā:[..]. | **Iebildums ņemts vērā.** | *Atbilstoši precizēts anotācijas III sadaļas 8. punkts:*  [..] Saeima 2019. gada 14. novembrī 2. lasījumā pieņēma likumu "Par valsts budžetu 2020. gadam", kurā ir paredzēts šāds URVN sadalījums:  1. Tieslietu ministrijas apakšprogrammā "Darbinieku prasījumu garantiju fonds" maksas pakalpojumos un citos pašu ieņēmumos iemaksājamā daļa – 1 911 678 *euro* apmērā;  2. Valsts pamatbudžeta nenodokļu ieņēmumos iemaksājamā uzņēmējdarbības riska valsts nodeva – 1 139 348 *euro* apmērā.  Finansējums Tieslietu ministrijas budžeta apakšprogrammās 06.04.00 "Darbinieku prasījumu garantiju fonds" un 06.05.00 "Maksātnespējas procesa izmaksas" paredzēts šādā apmērā:[..]. |

Atbildīgā amatpersona:

Baiba Banga

Maksātnespējas kontroles dienesta

direktore

tālr.: 670999123, fakss: 67099118

e-pasts: [Baiba.Banga@mkd.gov.lv](mailto:Baiba.Banga@mkd.gov.lv)

Biedriņa 67099161

zane.biedrina@mkd.gov.lv